| **Mjømna** |
| --- |
| Geografi |
|  |
| **Stad** | Sogn |
| **Koordinatar** | 60°54′50″N 04°56′07″E﻿Koordinatar: 60°54′50″N 04°56′07″E﻿

 |
| **Areal** | 10,2 km²

 |
| **Høgaste punkt** | Mjømnefjellet (194 moh.)
 |
| Administrasjon |
| **Land** | Noreg Noreg |
| **Fylke  Kommune** | Vestland  Gulen

 |
| Demografi |
| **Folketal** | 60 (2001) |
| **Folketettleik** | 5,9 /km² |

Mjømna 
Foto:
Bjarne Thune
 

Mjømna kyrkje
Foto:
Bjarne Thune
 

Mjømna 
Foto:
Bjarne Thune
 

**Mjømna** er ei øy i Gulen kommune i Vestland, og eit kyrkjesokn i Nordhordland prosti.
Øya har eit areal på 10,2 km² og om lag 60 innbyggjarar.

Mjømna ligg mellom Byrknesøy i vest og Sandøy i aust. Fensfjorden ligg på sørsida. På nordsida av Mjømna ligg ei rekkje mindre øyar og holmar mellom øya og Sognesjøen, den ytste delen av Sognefjorden.

Namnet Mjømna kjem frå norrønt *mjǫðm* som tyder 'hofte'.

Næringsliv
----------

Fiskeoppdrett vart starta opp på 1980-talet. Mjømna Fiskeoppdrett AS var frå 1985 til 1989 ei verksemd på Mjømna. Kvernvågvatnet Klekkeri var frå 1985 til 1988 ei verksemd på Mjømna.

Mjømna sokn
-----------

Mjømna kyrkjesokn femner den ytre delen av Gulen kommune. Soknekyrkje er Mjømna kyrkje som stod ferdigbygd i 1901. Mjømna sokn vart skild ut frå Gulen sokn ved kongeleg resolusjon 23. juni 1900. Tidlegare hadde folket ytst i Gulen sokna til kyrkja i Eivindvik og det hadde for vore ei lang og ofte farleg kyrkjeferd dit for dei frå ytste øyene. I tillegg til kyrkja vest på Mjømna høyrer òg Byrknesøy kapell på Byrknes til soknet.

Mjømna delområde
----------------

Mjømna er òg namnet på eit delområde i Gulen kommune. Det femner dei vestre øyene og fastlandet vestom Eidsfjorden. Ved folketeljinga i 2001 budde det 901 personar i delområdet, fordeld på 195 i Eidsbotn grunnkrins, 125 i Fivelsdal grunnkrins, 25 i Brandanger grunnkrins, 43 i Hisarøy grunnkrins, 41 i Hille grunnkrins, 128 i Mjømna grunnkrins og 344 i Byrknes grunnkrins.

Samferdsel
----------

Fylkesveg 4 går over Mjømna. Mjømna har brusamband til Sandøya via Mjåsundbrua og til Byrknesøya via Mjømnesundbrua og Nappsundbrua.

I november 2010 vart fastlandssambandet til Ytre-Gulen fullført med opninga av Brandangersundet bru frå Fivelsdal på fastlandet til Sandøya. Sandøya, Mjømna og Byrknesøya vert såleis landfast og ferjestrekninga Leirvåg-Sløvåg-Skipavik vil berre trafikkere strekninga Leirvåg-Sløvåg.

Ekspressbåtane til Fjord1 har daglege anløp på Mjømna på sine ruter mellom Bergen og Sogn/Nordfjord.

Folketalsutvikling
------------------

**Folketalsutvikling for øya Mjømna:**

| 1801 | 1900 | 2001 |
| --- | --- | --- |
| 46 | 103 | ca. 60 |

Kjelder
-------

* SSB: Kart som viser delområde og grunnkrinsar i Gulen kommune

Fotnotar
--------

1. ↑  Jørn Sandnes og Ola Stemhaug (red): *Norsk stadnamnleksikon*. Det Norske Samlaget, Oslo, 1997. ISBN 82-521-4905-7
2. ↑  Margrethe Henden Aaraas og Sigurd Vengen: «Mjømna kyrkje» på nettstaden til Fylkesarkivet i Sogn og Fjordane
3. ↑  SSB: «Folke- og boligtellingen 2001, kommune- og bydelshefter 1411 Gulen»
4. ↑  Folketeljing 1801 for Eivindvik prestegjeld, frå Digitalarkivet
5. ↑  Folketeljing 1900 for Gulen herred, frå Digitalarkivet

Bakgrunnsstoff
--------------

 Commons har multimedium som gjeld: **Mjømna**

* Om Mjømna sokn på nettstaden til Den norske kyrkja
* «Kirkebøker, Sogn og Fjordane» på nettstaden til Arkivverket

|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |